ພວກປະທ້ວງຮົງກົງ ສົ່ງສຽງລົບກວນ ຄຳປາໄສຂອງເຈົ້າໜ້າທີ່ຈີນ (ສະໄລດ໌/ວີດີໂອ)
ຮອງ​ຫົວໜ້າ​ ຄະນະ​ກຳມະການ​ຖາວອນ ​ຂອງ​ຈີນ ກຳລັງອະທິບາຍຕໍ່​ສະພາຮົງ​ກົງ ກ່ຽວກັບຄຳປະກາດທີ່ວ່າ ຄີນຈະຄວບຄຸມຢ່າງເຄັ່ງຄັດ ການສະເໜີແຕ່ງຕັ້ງ ຜູ້ສະໝັກເລືອກຕັ້ງ ເປັນຫົວໜ້າບໍລິຫານຮົງກົງ.
ຕຳຫຼວດຮົງກົງໃຊ້ເຄື່ອງສີດໝາກພິກໄທ ເພື່ອຂັບໄລ່ພວກປະ ທ້ວງນິຍົມປະຊາທິປະໄຕ ທີ່ພາກັນສົ່ງສຽງຂັດຂວາງເຈົ້າໜ້າ ທີ່ຂັ້ນອາວຸໂສ ຂອງຈີນທ່ານນຶ່ງ ໃນຂະນະທີ່ຜູ້ກ່ຽວພະຍາຍາມ ໃຫ້ຄຳຊີ້ແຈງກ່ຽວກັບການຕັດສິນໃຈຂອງປັກກິ່ງ ທີ່ຈະທຳການ ຄວບຄຸມຢ່າງເຄັ່ງຄັດການສະເໜີແຕ່ງຕັ້ງ ຜູ້ສະໝັກເລືອກຕັ້ງ ເປັນຫົວໜ້າບໍລິຫານຮົງກົງນັ້ນ ໃນຂະນະທີ່ທ່ານ Li Fei ຮອງຫົວໜ້າຄະນະກຳມະການຖາ ວອນປະຈຳສະພາແຫ່ງຊາດຈີນ ເລີ້ມກ່າວຄຳປາໄສຕໍ່ບັນດາ ສະມາຊິກສະພານິຕິບັນຍັດຮົງກົງ ພວກສະມາຊິກສະພານິຕິ ບັນຍັດແລະນັກເຄື່ອນໄຫວຫົວນິຍົມປະຊາທິປະໄຕ ກໍໄດ້ສົ່ງ ສຽງຮ້ອງຂັດທ່ານ ສະມາຊິກສະພາ Leung Kwok-Hung ກ່າວວ່າ ທ່ານ Li Fei ກ່າວຄຳປາໄສຂອງທ່ານຕໍ່ໄປ ຫຼັງຈາກຕຳຫຼວດໄດ້ບັງຄັບໃຫ້ພວກ ປະທ້ວງອອກຈາກສະຖານທີ່ໄປ ຊຶ່ງທ່ານກ່າວວ່າ ຄະນະກຳມະການຖາວອນທີ່ມີອຳນາດຫຼາຍຂອງຈີນ ໄດ້ຕັດສິນໃຈໃນວັນອາທິດວານນີ້ ວ່າ ພວກຜູ້ສະໝັກເລືອກຕັ້ງເປັນຫົວໜ້າບໍລິຫານຂອງຮົງກົງຄົນຕໍ່ໄປ ຈະຕ້ອງໄດ້ຮັບ ສຽງສະໜັບສະໜຸນຂ້າງຫຼາຍ ຈາກຄະນະກຳມະການສະເໜີແຕ່ງຕັ້ງ “ທີ່ຕາງໜ້າປະຊາ ຊົນຢ່າງກວ້າງຂວາງ ທີ່ພວກຄັດຄ້ານກ່າວວ່າ ພວກສະມາຊິກເຫຼົ່ານີ້ຈະເຕັມໄປດ້ວຍ ພວກທີ່ຈົງຮັກພັກດີຕໍ່ປັກກິ່ງ ເທົ່ານັ້ນ ການຕັດສິນໃຈດັ່ງກ່າວ ເບິ່ງຄືວ່າ ຈະສົ່ງຜົນໃຫ້ ບໍ່ມີຜູ້ສະໝັກຈາກຝ່າຍຄ້ານຈັກຄົນ ສະໝັກເຂົ້າແຂ່ງຂັນ ໃນການເລືອກຕັ້ງເອົາຜູ້ປົກຄອງຮົງກົງ ໃນປີ 2017 ນັ້ນ